Anexa nr. 8: Lista cu documentele din dosarul de concurs înaintate către ANC 

Lista cu documente 
din dosarul de concurs pentru ocuparea/acordarea titlului (gradul profesional) de cercetător științific II/ cercetător științific I în unitățile de dezvoltare-cercetare
care vor fi înaintate Autorității Naționale pentru Cercetare (ANC)
cf. Ordinul Ministerului Educației Naționale și Cercetării Științifice (MENCȘ) nr. 6129/2016

A. DOSAR ADMINISTRATIV
1. Adresa de înaintare din partea conducerii instituției, către Autoritatea Națională pentru Cercetare, în original și care va conține: numele și prenumele candidatului, gradul științific actual, organizația din care face parte sau care organizează concursul/examenul, gradul științific pentru care este înscris la concurs/examen, domeniul postului vizat - comisia de specialitate - domeniul fundamental și domeniul arondat, numărul de file al dosarului, numărul de înregistrare și datele de contact ale persoanei/instituției/unității emitente pentru detalii/informări și transmiterea rezultatului evaluării; 
2. Opis (cu indicarea paginii unde se găsește fiecare document)
3. Referat de prezentare a concursului din partea conducerii instituției în care sunt prezentate etapele concursului/examenului - de la publicarea anunțului de concurs cu data anunțului, unde a fost publicat, câte locuri au fost scoase la concurs, câți candidați au fost înscriși la concurs, decizia de numire a comisiei de concurs/examen și a comisiei de contestații, rezultatele evaluării, până la validarea rezultatelor în consiliul științific; se va menționa domeniul și comisia de specialitate a Colegiului Consultativ pentru Cercetare-Dezvoltare și Inovare care va evalua dosarul candidatului; se va face trimitere la pagina de internet proprie a regulamentului de concurs/examen pentru posturile/gradele de CS I și CS II, aprobată de conducerea unității organizatoare;    
4. Extras din procesul verbal al ședinței Consiliului Științific al ICAI care cuprinde informații cu privire la data ședinței, membrii Consiliului Științific prezenți la ședință, aprobarea dată pentru rezultatele concursului în cauză pe baza raportului comisiei de concurs;    
5. Extras din ședința Consiliului de administrație sau a organelor de conducere echivalente privind aprobarea organizării concursurilor pentru ocuparea posturilor vacante;
6. Raportul Comisiei de concurs elaborat cu respectarea prevederilor legale, ce cuprinde toate etapele de desfășurare a concursului/examenului; 
7. Referatul de apreciere a membrilor comisiei de concurs asupra concursului pentru ocuparea postului de CS II. Documentele trebuie să fie asumate de cei în cauză, semnate, datate și înregistrate la secretariatul unității/instituției organizatoare de concurs/examen;
8. Decizia de numire a comisiilor de concurs și de contestații, menționându-se funcția, gradul universitar sau de cercetare, numele și prenumele, precum și locul de muncă pentru fiecare membru al comisiei.
9. Cererea de înscriere la concurs, înregistrată, semnată și datată de candidat, aprobată de conducătorul organizației de cercetare și inovare și avizată de compartimentul juridic al acesteia; 
10. Fișa de verificare a îndeplinirii standardelor specifice postului/gradului profesional pentru care candidează, care este completată și asumată de candidat și avizată de organizația de cercetare în domeniul solicitat de candidat conform prevederilor legale. Se vor lua în considerare numai publicațiile apărute, adică cele care au volum, număr, pagini și/sau un identificator digital, conform standardelor internaționale. Fișa va fi completată într-un format care să faciliteze verificarea informațiilor; în coloane paralele vor fi introduse valorile standardelor minimale impuse de actele normative și valorile finale obținute de către candidat pentru fiecare standard;
11. Propunerea de dezvoltare a carierei științifice din punctul de vedere al activităților de cercetare științifică, formată din maximum 5 pagini ;
12. Declarația de asumare a răspunderii, scrisă de mână de către candidat în care afirmă că datele din dosar se referă la propriile activității și realizări, în caz contrar candidatul suportând consecințele declarațiilor în fals, în conformitate cu legilația în vigoare; 
13. Declarație de consimțământ privind prelucrarea datelor cu caracter personal, conform Regulamentului EU 679/2016; 
14. Curriculum vitae al candidatului, model Europass, în format electronic, de tip PDF, cu datele de contatct, datat și semnat de acesta;
15. Informații despre premii sau alte elemente de recunoaștere a contribuțiilor științifice ale candidatului;
16. Actele doveditoare ale studiilor: copia diplomei de licență sau echivalentă/ masterat/ doctorat, după caz, conformă cu originalul;  
17. Actele doveditoare ale identității
· Copie certificat de naștere
· Copie carte de identitate
· Copie după documentul care atestă schimbarea numelui (certificat de căsătorie, sau dovada schimbării numelui);

B. MAPA CU LUCRĂRILE ȘTIINȚIFICE

Lista publicațiilor științifice pe categorii, lucrărilor, articolelor/studiilor, brevetelor considerate de candidat a fi relevante pentru domeniul postului pentru care candidează, pentru activitățile de cercetare științifică proprii, proiecte de cercetare-dezvoltare pe bază de contract/grant, altele (inclusiv citările): 
Lista este structurată astfel:
a) teza sau tezele de doctorat;
b) lista celor mai relevante 10 publicații științifice (cărți de autor, articole/studii/capitole, volume editate);
c) lista brevetelor de invenție și a altor titluri de proprietate industrială;
d) lista cărților de autor și a volumelor editate și publicate;
e) lista articolelor/studiilor in extenso, publicate în reviste din fluxul științific internațional principal;
f) lista altor lucrări și contribuții științifice sau, după caz, din domeniul creației artistice sau apărării naționale;
g) proiecte de cercetare-dezvoltare-inovare pe bază de contract/grant;
h) alte lucrări.

Nota 1: Toate documentele din dosar se înregistrează la secretariatul unității organizatoare a concursului, iar pe cele care sunt în copie se menționează „conform cu originalul“, se semnează și se datează.

Nota 2. Dosarul este însoțit de o copertă de dosar :
Copertă dosar de concurs/examen
Antet
Departamentul
Postul: cercetător științific gradul ..... poziția nr. .......
Denumirea comisiei de specialitate și domeniul arondat : 

DOSAR DE CONCURS
Candidat
(numele și prenumele, titlul științific)......................
Telefon: ...............


